ઈશ્વરે તો ઓપન યુનિવર્સિટી જ બનાવી છે. સીલેબસ પણ સહેલો અને સરળ. જીવનના બધા જ પ્રશ્નોનો જવાબ મળી રહે એવું એક જ પુસ્તક ભણવા માટે આપ્યું છે, જેનું નામ છે : ‘વાવો તેવું લણો’ અને આના પ્રાત્યાક્ષિક (પ્રાયોગિક) અભ્યાસ માટે ઠેર ઠેર પ્રત્યક્ષ પ્રમાણો પણ મૂક્યાં છે. જેમ કે આંબો, બાવળ, જાંબુ અને ઝેરકોચલું. અભ્યાસ કર્યા વગર જીવનની પરીક્ષાઓ આપે પછી કારેલાના વનમાં કેરી ગોતે ! આમાં ઈશ્વર બિચારો શું કરે ?